CELEX: C2007/042/29
Language: el
Date: 2007-02-24 00:00:00
Title: Υπόθεση C-525/06: Αίτηση για την έκδοση προδικαστικής αποφάσεως, την οποία υπέβαλε το rechtbank van koophandel te Hasselt (Βέλγιο) στις 22 Δεκεμβρίου 2006 — NV de Nationale Loterij κατά BVBA Customer Service Agency

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/17
            
         Αίτηση για την έκδοση προδικαστικής αποφάσεως, την οποία υπέβαλε το rechtbank van koophandel te Hasselt (Βέλγιο) στις 22 Δεκεμβρίου 2006 — NV de Nationale Loterij κατά BVBA Customer Service Agency
   (Υπόθεση C-525/06)
   (2007/C 42/29)
   Γλώσσα διαδικασίας: η ολλανδική
   Αιτούν δικαστήριο
   Rechtbank van koophandel te Hasselt (Βέλγιο)
   Διάδικοι στην υπόθεση της κύριας δίκης
   
      Αιτούσα: NV de Nationale Loterij
   
      Καθής: BVBA Customer Service Agency
   Προδικαστικά ερωτήματα
   
               1.
            
            
               Έχει το άρθρο 49 της Συνθήκης ΕΚ την έννοια ότι περιοριστικές εθνικές διατάξεις, μεταξύ των οποίων το άρθρο 37 του νόμου της 19.04.02, που παρακωλύουν την πρόσβαση επιχειρήσεως στην αγορά προς τον σκοπό επιτεύξεως κέρδους μέσω πωλήσεως δελτίων ομαδικής συμμετοχής στην Euro Millions, παραμένουν επιτρεπτές, λαμβανομένου υπόψη του γενικού συμφέροντος (αποτροπή της σπατάλης χρημάτων μέσω του παιγνίου) και γνωστού όντος ότι
               
                           α)
                        
                        
                           η Nationale Loterij, η οποία έχει αποκτήσει μονοπώλιο από τον νόμο εκ μέρους του Βελγικού Δημοσίου, και γι αυτόν τον λόγο καταβάλλει προσόδους μονοπωλίου, και η οποία σκοπό έχει τη διοχέτευση προς συγκεκριμένες κατευθύνσεις της έμφυτης στον άνθρωπο τάσεως προς το παίγνιο, προβαίνει τακτικώς σε διαφημίσεις για τη συμμετοχή στην Euro Millions και ως εκ τούτου ενισχύεται στην πραγματικότητα η τάση προς το παίγνιο,
                        
                     
                           β)
                        
                        
                           οι τακτικώς πραγματοποιούμενες διαφημίσεις από τη Nationale Loterij και οι μέθοδοι πωλήσεών της επιφέρουν διεύρυνση της αγοράς, όπου η Nationale Loterij έχει ως γνώμονα τη μεγιστοποίηση του κύκλου εργασιών (χρηματοοικονομικά κίνητρα) αντί της διοχετεύσεως προς συγκεκριμένες κατευθύνσεις της έμφυτης στους πολίτες τάσεως προς το παίγνιο,
                        
                     
                           γ)
                        
                        
                           λιγότερο παρακωλυτικά μέτρα, όπως περιορισμός των παιζόμενων ποσών και των δυνατοτήτων πραγματοποιήσεως κέρδους, μπορούν να οριοθετήσουν καλλίτερα τον επιδιωκόμενο σκοπό, κυρίως δε τη διοχέτευση προς συγκεκριμένες κατευθύνσεις της έμφυτης τάσεως προς το παίγνιο;
                        
                     
         
               2.
            
            
               Αντιβαίνει προς την ελεύθερη παροχή υπηρεσιών (άρθρο 49 της Συνθήκης ΕΚ) περιοριστική εθνική διάταξη, όπως το άρθρο 37 του νόμου της 19.04.02, που παρακωλύει την πρόσβαση επιχειρήσεως στην αγορά προς τον σκοπό επιτεύξεως κέρδους μέσω πωλήσεως δελτίων ομαδικής συμμετοχής στην Euro Millions, γνωστού όντος ότι η καθής δεν διοργανώνει η ίδια λαχειοφόρους αγορές, πλην όμως αποβλέπει κερδοσκοπικώς στη διοργάνωση της ομαδικής συμμετοχής στην Euro Millions μέσω ιδίων δελτίων συμμετοχής της Euro Millions;